Менавіта такім шляхам і пайшлі рэстаўратары. Былі праведзены працы па ўмацаванню схіла замчышча, па ўмацаванню падмуркаў. У сувязі з тым, што сама фасадная сцяна Касцёльнай вежы не толькі досыць пагрозліва ўжо адхілялася ад вертыкальнай асі ў бок схілу замчышча, было прынята рашэнне аб мантажы на ёй металічнага бандажу і стабілізацыі сцяны пры дапамозе расцяжак, прымацаваных да яго. Каб мець гарантыю стабілізацыі руіны ў вертыкальнай асі было прынята рашэнне прыгрузіць астатні перыметар падмурка мураванымі канструкцыямі, за гістарычны модуль якіх была прынята акварэль Напалеона Орды. На жаль іканаграфіі бакавых сценаў вежы таго часу, калі яны яшчэ існавалі, больш не зхавалася.